  Майя Бывальцева Туннэ, 22-тӥ тулыспалэ, Пичи Пургаын XXIV Спортъя элькун тол гурт шудонъёс усьтӥськозы. Отчы быдэс Удмуртиысь 1 сюрслэсь трос спортсменъёс но 10 сюрс пала куноос пыриськозы. Со сярысь ивортэ улосвыл тӧролэн но кивалтэтлэн пресс-службазы. Куинь нунал ӵоже куасэн бызьылонын, полиатлонын, хоккеен, баскетболэн, шахматэн но шашкиен шудонын кужмооссэ шараян мыноз. Нимаз ӵошатскозы спортэз яратӥсь семьяос, ёросъёслэн кивалтӥсьёссы. Гурт Олимпиадалы Пичи Пургаын выль куас базаез усьтозы. Шудонъёсты театр возьматонэн сӥё-дано усьтон ужрад туннэ 18 часын «Маяк» стадионын ортчоз. Дуно куноос интыын луозы элькун кивалтӥсьёс, тодмо спортсменъёс, мукет улосвылъёсысь куноос. Тегъёс: Спорт Удмуртия гуртшудонъёс ПичиПурга  